کوژرانی ژینا ئەمینی
لە ١٦ی ئەیلوولی ٢٠٢٢، ژنێکی ٢٢ ساڵەی کوردی ئێرانی بەناوی مەھسا ئەمینی، کە بە ژینا ئەمینی ناسراوە، لە نەخۆشخانەیەک لە تاران، ئێران، لەژێر ھەلومەرجێکی گوماناوی مرد. پۆلیسی بەسیج، کە پۆلیسی ئەخلاقی ئایینی حکومەتی ئێرانە، ژینای دەستگیر کرد بەھۆی ئەوەی بەگوێرەی ستانداردەکانی حکومەت لەچکی نەکردبوو. فەرماندەیی جێبەجێکردنی یاسا لە کۆماری ئیسلامی ئێران ڕایگەیاند کە پێش ئەوەی بگوازرێتەوە بۆ نەخۆشخانە، لە وێستگەی پۆلیس تووشی جەڵتەی دڵ بوو، کەوت و کەوتۆتە کۆما. لەگەڵ ئەوەشدا، شایەتحاڵان، لەنێویاندا ئەو ژنانەی کە لەگەڵ ژینا دەستگیرکرابوون، بەگوێرەی ڕاپۆرتەکان وتیان کە ژیان بە توندی لێیدرا و بەھۆی توندوتیژیی پۆلیسەوە گیانی لەدەستدا، بەڵام ئەمە لەلایەن دەسەڵاتدارانی ئێرانەوە ڕەتکرایەوە. ئەم قسانە، سەرەڕای پشکنینی پزیشکی بڵاوکراوەکان، وای لە چاودێرە سەربەخۆکان کرد باوەڕ بکەن کە ژینا خوێنبەربوونی مێشک یان جەڵتەی مێشکی مردووە.

ئەمەش ببینە 
 ئارمیتا گەڕاوەن

سەرچاوەکان 

ژینا ئەمینی
خۆپیشاندانەکانی ٢٠٢٢ی ئێران